

**Crna Gora**

**Vlada Crne Gore**

**MINISTARSTVO UNUTRAŠNJIH POSLOVA**

**Odjeljenje za unutrašnju kontrolu policije**

I Z V J E Š T A J

Odjeljenja za unutrašnju kontrolu policije

o izvršenim unutrašnjim kontrolama policije

za mjesec F E B R U A R 2024

**■ Kontrole – provjere**

Službenici Odjeljenja za unutrašnju kontrolu policije su tokom februara 2024.godine izvršili sedam kontrola – provjera zakonitosti postupanja policijskih službenika na osnovu operativnih i drugih saznanja o mogućim nezakonitostima i nepravilnostima u radu i postupanju policijskih službenika.

● Na osnovu činjenica i dokaza utvrđenih u postupku unutrašnje kontrole, u **dva** slučaja kontrola, utvrđeno je postojanje nezakonitosti u radu policijskih službenika, usljed čega je:

- u jednom slučaju Izvještaj o izvršenim provjerama, sa spisima predmeta sačinjenim u postupku unutrašnje kontrole dostavljen je Etičkom odboru, na ocjenu etičnostii postupanja policijskih službenika N.P., M.G. i D.P. u predmetnom događaju;

- u drugom slučaju Izvještaj sa spisima sačinjenim u postupku unutrašnje kontrole dostavljen direktoru Uprave policije na preduzimanje zakonskih mjera u cilju utvrđivanja disciplinske odgovornosti u radnjama policijskog službenika Stanice policije Odjeljenja bezbjednosti Herceg Novi, B. D., zbog postojanja osnovane sumnje da je imenovani policijski službenik počinio težu povredu službene dužnosti iz člana 95 stav 1 tačka 1 Zakona o državnim službenicima i namještenicima neizvršavanje ili (nesavjesno ili neblagovremeno ili nemarno vršenje službenih obaveza).

● U pet slučajeva u postupcima unutrašnje kontrole **nijesu** utvrđene činjenice i dokazi koji bi ukazivali na neprofesionalno ili nezakonito postupanje policijskih službenika u vršenju policijskih poslova i primjeni policijskih ovlašćenja.

I pored toga što u sprovedenom postupku unutrašnje kontrole nijesu utvrđene činjenice i dokazi koji bi nesporno ukazivalina postojanje osnova za pokretanje postupka za utvrđivanje disciplinske odgovornosti u tri slučaja kontrola Izvještaji sa spisima sačinjenim u postupku unutrašnje kontrole su dostavljeni:

* Osnovnom državnom tužiocu u Nikšiću na dalji postupak, konačnu ocjenu i odlučivanje da li u radnjama i postupanju policijskih službenika i službenika Centra za socijalni rad ima elemenata krivičnog djela za koje se goni po službenoj dužnosti.

Osnovno državno tužilaštvo je svojim dopisom broj Ktr.br.50/24 od 09.02.2024.godine, obavijestilo Odjeljenje za unutrašnju kontrolu policije da u radnjama i postupanju policijskih službenica Regionalnog centra bezbjednosti „Zapad“ Odjeljenja bezbjednosti Nikšić Ž.N., M.Š., M.M. i policijskih službenika Đ. T., Ž.P. i J.N. **nema** elemenata bilo kojeg krivičnog djela za koje se goni po službenoj dužnosti;

* Izvejštaj sa spisima predmeta sačinjenim u postuku unutrašnje kontrole dostavljen je Osnovnoj državnoj tužiteljki u Podgorici (Ivani Petrušić Vukašević) na dalji postupak i odlučivanje da li u radnjama i postupanju policijskih službenika prilikom intervencije i u vezi dovođenja maloljetnog lica i njegovog smještanja u ustanovu koju je samovoljno napustilo, ima elemenata krivičnog djela za koje se goni po službenoj dužnosti;
* Direktoratu za finansijsko materijalne i kadrovske poslove upućen je dopis, kako bi Direkcija za finansijsko računovodstvene poslove i Budžet Ministarstva utvrdila postojanje osnova za preduzimanje mjera i radnji iz njihove nadležnosti u skladu sa članom 58 stav 1 tačka 2 Zakona o obaveznom zdravstvenom osiguranju.

**■Pritužbe – žalbe građana**

Službenici Odjeljenja za unutrašnju kontrolu policije su tokom februara 2024.godine, izvršili kontrolu zakonitosti postupanja policijskih službenika na osnovu sedam pritužbi na postupanje policijskih službenika.

Pritužbe su se sadržinski odnosile na način vršenja policijskih poslova i primjene policijskih ovlašćenja.

* Na osnovu činjenica i dokaza utvrđenih u postupku unutrašnje kontrole u jednom slučaju pritužbe, Izvještaj sa spisima sačinjenim u postupku unutrašnje kontrole dostavljen je direktoru Uprave policije na preduzimanje Zakonom predviđenih mjera u cilju pokretanja postupka za utvrđivanje disciplinske odgovornosti policijskih službenika Stanice policije Petnjica V.I. i D.N., zbog osnovane sumnje da su počinili težu povredu službene dužnosti iz člana 95 stav 1 tačka 1 Zakona o državnim službenicima i namještenicima („neizvršavanje ili nesavjesno ili neblagovremeno ili nemarno vršenje službenih obaveza“), dok je policijski službenik K.A. počinio težu povredu službene dužnosti iz člana 173 stav 1 tačka 3 Zakona o unutrašnjim poslovima („preduzimanje ili nepreduzimanje radnje kojom se onemogućava ili otežava obavljanje policijskih poslova i izvršavanje službenih zadataka“), u predmetnom slučaju.

U preostalih šest slučajeva nijesu utvrđene činjenice i dokazi koji bi ukazivali na postojanje elemenata disiplinske ili druge odgovornosti u preduzimanju službenih radnji od strane policijskih službenika u predmetnim slučajevima.